**Odklad povinnej školskej dochádzky 2021/2022 – POZOR ZMENA!**

* na plnenie povinnej školskej dochádzky je zákonný zástupca **povinný** **prihlásiť každé dieťa**, ktoré k 31.8.2021 **dovŕši 6 rokov**
* **riaditeľ ZŠ už nesmie rozhodovať o žiadosti zákonných zástupcov o odklad začiatku plnenia povinnej školskej dochádzky a o dodatočnom odklade plnenia povinnej školskej dochádzky**
* ak rodičia uvažujú o odklade školskej dochádzky, prípadne ak dieťa po dovŕšení 6. roku života nedosiahlo školskú spôsobilosť, musia **požiadať** **materskú školu** **o** **pokračovanie plnenia povinného predprimárneho vzdelávania** (k tomu sú potrebné: žiadosť, písomný súhlas zariadenia výchovného poradenstva a prevencie (CPPPaP/CŠPP), písomný súhlas všeobecného lekára pre deti a dorast, informovaný súhlas zákonného zástupcu)
* zákonný zástupca dieťaťa doručí riaditeľovi školy písomné OZNÁMENIE o tom, že jeho dieťa bude pokračovať v plnení povinného predprimárneho vzdelávania v MŠ

**Pokračovanie v plnení predprimárneho vzdelávania** (po starom odklad povinnej školskej dochádzky) **sa odporúča dieťaťu, ktoré**:

* nemá záujem o učenie, nie je prirodzene zvedavé, je hravé,
* je neposedné a netrpezlivé,
* má zdravotné problémy (zdravotné znevýhodnenie),
* má problémy s komunikáciou, s výslovnosťou, nevie formulovať vety,
* nevie sa orientovať v čase a v priestore,
* nemá nadobudnuté základné samoobslužné činnosti (základná hygiena, samostatne sa obliecť, obuť, jesť).

Školská zrelosť dieťaťa sa zisťuje pomocou testov školskej zrelosti v CPPPaP.